Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 1453

12. cikk E szerződés az utolsó megerősítő okirat letétbe helyezését követő hónap első napján lép hatályba. Ha azonban a tagállamok pénzügyi hozzájárulásainak a Közösségek saját forrásaival történő felváltásáról szóló 1970. április 21-i határozat 7. cikkében meghatározott értesítés nem történik meg minden aláíró államnál az említett időpontot megelőzően, ez a szerződés az utolsó értesítést követő hónap első napján lép hatályba. Ha ez a szerződés a költségvetési eljárás közben lép hatályba, a Tanács – a Közgyűléssel és a Bizottsággal folytatott konzultációt követően – meghozza az ahhoz szükséges intézkedéseket, hogy lehetővé tegye e szerződés alkalmazását a költségvetési eljárás hátralévő részére.

Source: https://magyarkozlony.hu/hivatalos-lapok/c6bcdc26353c827779a99cd0267135392809286f/dokumentumok/a00836c0ee2d2212d5db57c4ecdb19569b8e3df6/letoltes